טאבולה

טאבוּלה (בערבית: تبولة, תעתיק מדויק: "תבולה") היא מאכל ים-תיכוני. המרכיבים הראשיים שלו הם בורגול, פטרוזיליה קצוצה, עלי נענע, עגבנייה, בצל, עשבי תיבול, מיץ לימון ותבלינים שונים אחרים, שבדרך כלל כוללים פלפל שחור, קינמון ופלפל אנגלי. בלבנון ובסוריה, שם הומצא המאכל, אוכלים אותו לעיתים קרובות בעזרת עלי חסה ערבית (סוג של חסה בעלת עלים גדולים). בקרב נוצרים אורתודוקסים בלבנון וסוריה, הטבולה נאכל במיוחד במהלך ימי התענית שלפני חג הפסחא שבהם נהוג לא לאכול בשר ומוצרי חלב. במסעדות מזרחיות הסלט מוגש כחלק ממבחר המתאבנים.

הטאבולה פופולרית גם בברזיל וברפובליקה הדומיניקנית בהשפעת המהגרים הערביים שעברו לשם.

בארצות הברית מוגשת הטאבולה לפעמים כמטבל.

 ראו גם 
 קיסיר

קישורים חיצוניים

הערות שוליים

קטגוריה:המטבח הערבי
קטגוריה:המטבח הים-תיכוני
קטגוריה:המטבח הלבנוני
קטגוריה:המטבח הפלסטיני
קטגוריה:מתאבנים
קטגוריה:סלטים
קטגוריה:מאכלי ירקות
קטגוריה:המטבח הערבי: סלטים